Ndwandwe

Ndwandwe er et ngunitalende bantufolk som holder til i deler av det sørlige Afrika.

Ndwandwene var, likesom mthethwaene, en betydelig maktfaktor i Zululand ved århundreskiftet 1700/1800. De holdt til i området rundt byen Nongoma. Under ledelse av kong Zwide ødela ndwandwene mthethwaenes rike (ledet av kong Dingiswayo). Det skapte et maktvakuum som så ble fylt av Shaka Zulu og zulustammen. Shaka skapte en felles front mot nwandwene ved å samle restene av mthethwaene og andre stammer, og overlevde sitt første møte under zulu-ndwandwe-krigen i slaget ved Gqokli Hill i 1818. 

I 1819 foretok Zwide et nytt felttog mot zuluene, men Shaka brukte da en ny taktikk. Han tillot ndwandwehæren trenge inn ihans område, og slo tilbake med geriljakrigføring. Ndandwene hadde ikke tilstrekkelig med utrustninger og forsyninger for dette, og trakk seg tilbake. Men da de krysset elven Mhlatuze i tidlig i 1820, ble styrkene splittet og nedkjempet i slaget ved Mhlatuze-elven. Zeide ble drept under dette slaget.

Dette førte til at ndwandwefolket gikk i oppløsning mens Zwides generaler og sønner førte deler av folket nordover. En av gruppene som oppstod under oppløsningen var ledet av Soshangane, og den etablerte Gazariket i de sørlige sentrale deler av det som senere ble til Mosambik. En annen gruppe, under Zwangendaba, etablerte seg som waNgoniene i det som ble Malawi. Andre slo seg til rundt sine høvdinger i Swaziland og Zambia. Med dette overlevde nwandwene i det sørlige Afrika, om enn som spredte grupper.

I Swaziland/Eswatini og blant swaziene spiller ndwandwene også en rolle. Flere av kong Sobhuza IIs ndlovukati (kongemødre) heter Ndwandwe. Phila Portia Ndwandwe var en motstandskjemper mot apartheid i Sør-Afrika. Hun kommanderte de militante Umkhonto we Sizwe. I 1988 ble hun bortført fra Swaziland av sørafrikanske politifolk og myrdet i Sør-Afrika. De skyldiges identitet ble offentlig kjent under Sannhets- og forsoningskommisjonens arbeid.

De har sine egne dialekter av ngunispråket, og taller ellers engelsk i Zambia og Zimbabwe og portugisisk i Mosambik.

Referanser

Etniske grupper i Afrika
Etniske grupper i Sør-Afrika
Etniske grupper i Mosambik
Etniske grupper i Malawi
Etniske grupper i Eswatini
Etniske grupper i Zambia
Etniske grupper i Zimbabwe
KwaZulu-Natal
Bantufolk